กระทรวงเกษตรและสหกรณ์ โดยกรมชลประทาน เดินหน้าช่วยภัยแล้งทั่วประเทศ วอนประชาชนใช้น้ำตามแผน ฝ่าวิกฤติแล้งนี้ไปด้วยกัน
กระทรวงเกษตรและสหกรณ์ โดยกรมชลประทาน เดินหน้าช่วยภัยแล้งทั่วประเทศ วอนประชาชนใช้น้ำตามแผน ฝ่าวิกฤติแล้งนี้ไปด้วยกันดร.?ธเนศร์ สมบูรณ์ ผู้เชี่ยวชาญ กรมชลประทาน กล่าวว่า ตามที่นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบนโยบายให้กรมชลประทาน บริหารจัดการน้ำ เพื่อช่วยให้สามารถผ่านพ้นวิกฤติภัยแล้งไปให้ได้ โดยเฉพาะการบริหารจัดการน้ำอุปโภคบริโภคต้องไม่ให้เกิดการขาดแคลน พร้อมเน้นย้ำให้ปรับปรุงอ่างเก็บน้ำเดิมให้สามารถเก็บกักน้ำได้มากขึ้น รวมไปถึงพัฒนาแหล่งเก็บกักน้ำหรือสร้างแก้มลิงเพิ่มในลุ่มน้ำต่างๆ เพื่อเป็นแหล่งน้ำสำรองไว้ใช้ในช่วงหน้าแล้ง นั้น กรมชลประทานได้ดำเนินการแก้ไขปัญหาวิกฤติภัยแล้ง เพื่อบรรเทาความเดือดร้อนให้กับประชาชนมาโดยตลอดอย่างต่อเนื่อง โดยสั่งการไปยังโครงการชลประทานทั่วประเทศ ให้เตรียมพร้อมเครื่องจักร เครื่องมือ รวมไปถึงการจัดทำแผนการปรับปรุงและพัฒนาแหล่งน้ำ เพื่อเพิ่มพื้นที่เก็บกักน้ำให้มากขึ้น เช่น  การแก้ไขปัญหาภัยแล้งในพื้นที่จังหวัดนครราชสีมา สำนักงานชลประทานที่ 8 ได้ทำการวางท่อน้ำดิบจากอ่างเก็บน้ำห้วยยางพะไลไปยังสถานีสูบน้ำบ้านตะหนิน เพื่อสูบน้ำไปเติมให้กับอ่างเก็บน้ำห้วยตระคร้อ สำหรับสนับสนุนน้ำช่วยการประปาส่วนภูมิภาคสาขาพิมาย นอกจากนี้ ยังได้ทำการสูบน้ำจากอ่างเก็บน้ำบึงถนนหักใหญ่ ตำบลกุดพิมาน ไปเติมให้กับสระเก็บน้ำบ้านโนนสะเดา เพื่อสูบน้ำสนับสนุนการประปาส่วนภูมิภาคสาขาด่านขุนทด รวมไปถึงการผันน้ำจากลำตะคอง ไปช่วยพื้นที่ประสบปัญหาขาดแคลนน้ำลุ่มน้ำลำเชียงไกร ส่วนที่จังหวัดฉะเชิงเทรา ได้มีการผันน้ำจากคลองพระองค์ไชยานุชิต เพื่อสนับสนุนน้ำสำหรับผลิตน้ำประปาของการประปาส่วนภูมิภาคสาขาฉะเชิงเทรา ในอัตรา 15,000 - 20,000 ลบ.ม./วัน ส่วนที่จังหวัดบุรีรัมย์ โครงการชลประทานบุรีรัมย์ ทำการประเมินปริมาณน้ำที่มีอยู่ในช่วงต้นหน้าแล้งเดือนพฤศจิกายน 2562 พบว่าปริมาณน้ำในอ่างเก็บน้ำต่างๆ ในขณะนั้น จะสามารถใช้น้ำได้ถึงกลางเดือนธันวาคม 2562 แต่หลังจากที่ได้มีการสูบน้ำกลับและสูบน้ำจากสถานีลำปลายมาศเข้าอ่างเก็บน้ำห้วยจระเข้มากและอ่างเก็บน้ำห้วยตลาด ทำให้ปริมาณน้ำในอ่างฯเพิ่มขึ้น สามารถใช้ได้ถึงวันที่ 30 มีนาคม 2563 ซึ่งหลังจากนั้นจะใช้น้ำที่จะผันมาจากเมืองหินเพิ่มเติม คาดว่าจะมีน้ำใช้ได้อีก 1 เดือน จากนั้นจะใช้น้ำที่จะผันมาจากอ่างเก็บน้ำลำจังหันและอ่างเก็บน้ำ-ลำปะเทีย สามารถใช้ได้อีก 1 เดือน ซึ่งจากแนวทางการจัดหาน้ำเพิ่มเติมดังกล่าวนี้ ทำให้มีปริมาณน้ำสำรองไว้ใช้ได้ไปจนถึงสิ้นเดือนพฤษภาคม 2563 หลังจากนั้นจะใช้น้ำจากระบบผันน้ำจากอ่างเก็บน้ำห้วยสวาย ที่อยู่ระหว่างก่อสร้างโดยการประปาส่วนภูมิภาค คาดว่าจะแล้วเสร็จประมาณต้นเดือนพฤษภาคม 2563?อย่างไรก็ตาม กรมชลประทาน ได้เตรียมความพร้อมเครื่องจักร เครื่องมือ ในการเข้าให้ความช่วยเหลือประชาชนที่ได้รับผลกระทบจากภัยแล้งและขอความร่วมมือประชาชนที่อยู่ริมคลองไม่ให้ทำการสูบน้ำระหว่างการส่งน้ำ เนื่องจากมีการจัดรอบเวรการใช้น้ำให้เท่าเทียมกันทุกภาคส่วนในพื้นที่ต่างๆ เพื่อให้การบริหารจัดการน้ำเป็นไปตามเกณฑ์ที่กำหนดไว้และมีมีน้ำเพียงพอสำหรับอุปโภคบริโภคตลอดหน้าแล้งนี้